**Tarkistus**

**Oppikirja kpl 15:** Näistä tehtävistä on ollut läksynä vain 1 ja 2C. Laitoin kuitenkin vastaukset myös muihin kakkostehtävän kohtiin ja tehtävään kolme. Niiden avulla voi treenata kokeeseen.

TEHTÄVÄ 1 Mitä tarkoittaa liennytys?

• Se tarkoittaa kylmän sodan ajankohtaa, jolloin suurvaltojen suhteet paranivat ja esimerkiksi asevarustelua vähennettiin.

• Liennytys alkoi Kuuban kriisin seurauksena ja päättyi 1980-luvun vaihteessa.

TEHTÄVÄ 2 a) Mitä vaikeuksia Neuvostoliitolla oli 1980-luvun alussa?

• Neuvostoliitolla oli ongelmia taloudessa. Tuotanto oli tehotonta ja tuhlailevaa.

• Neuvostoliiton joukot kärsivät tappioita Afganistanissa.

* (Ympäristökatastrofit: Araljärvi ja Tšernobyl. Ei ole mainittu kirjassa, mutta mukana peda.net -sivustolla.)

b) Miten Mihail Gorbatšov yritti ratkaista ongelmat?

• Hän yritti uudistaa taloutta esimerkiksi mahdollistamalla yksityisyrittämisen. PERESTROIKA

• Hän lisäsi myös kansalaisten oikeuksia esimerkiksi sallimalla sananvapauden. GLASNOST

c) Miksi Gorbatšovia pidettiin uudenlaisena neuvostojohtajana?

• Hän myönsi Neuvostoliiton ongelmat (toisin kuin aiemmat johtajat).

• Hän uudisti taloutta markkinatalouden suuntaan.

• Hän oli nuorekkaampi kuin edeltäjänsä, ja hänen vaimonsa oli mukana edustustehtävissä, mikä pehmensi imagoa.

TEHTÄVÄ 3 Mitkä tekijät johtivat kommunististen maiden romahtamiseen?

• Neuvostoliiton esimerkin mukaisesti kommunistissa maissa sallittiin järjestelmän arvostelu.

• Neuvostoliitto ei enää puuttunut muiden kommunistimaiden asioihin.

• Kansalaiset olivat tyytymättömiä elinolosuhteisiinsa ja kommunististen puolueiden toimintaan.

• Kommunistimaat antoivat vapauksia kansalaisille ja sallivat esimerkiksi matkustamisen länsimaihin. Länsimaiden korkea elintaso aiheutti kommunistimaissa voimakasta oman järjestelmän arvostelua.